கேள்வி: ஹேமாவதி அணை - வரலாறு குறித்து விரிவாக சொல்லுங்கள்.
பதில்: கர்நாடக மாநிலம் ஹாசன் மாவட்டம் கொரூர் பகுதியில் காவிரி ஆறு குறுக்கே இந்த அணை அமைந்துள்ளது. ஹாசனிலிருந்து 27 கிலோமீட்டர் தொலைவிலும், சக்கேஷ்பூரிலிருந்து 63 கிலோ மீட்டர் தொலைவிலும் இந்த ஹேமாவதி அணை உள்ளது. மைசூர் மற்றும் மெதராஸ் இடையே போடப்பட 1924 காவிரி ஒப்பந்தத்தின் படி ஹேமாவதி ஆற்றில் தமிழகத்திற்கு வரவேண்டிய நீரின் அளவு குறையாமல் அணை கட்ட முயற்சி எடுக்கப்பட்டது. இதன்படி 1966 இல் தமிழ்நாட்டின் நீர்ப்பாசனத்துறை பொறியாளரும், மைசூர் நீர்ப்பாசனப் பொறியாளரும், மத்திய அரசின் நீர்ப்பாசனப் பொறியாளர் தலைமையில் தமிழக பாதிக்காதவாறு அணை கட்டப்படும் என்று ஒப்பந்தம் செய்யப்பட்டது. கர்நாடக முதல்வராக வீரேந்திர பட்டீல் ஆட்சிகாலத்தில் 1968 இல் அணை கட்டுவதற்கு அடிக்கல் நடப்பட்டது. 1971 ஜூலை 8 ஆம் நாள் தமிழக சட்டமன்றம் இந்த அணை கட்டுவதற்கு எதிர்ப்பு தெரிவித்து தீர்மானம் நிறைவேற்றப்பட்டது. அதே ஆண்டு ஆகஸ்ட் நான்காம் நாள் காவிரிப் பிரச்சினைக்கு நடுவர் மன்றம் அமைத்திட மத்திய அரசுக்கு ஆணையிட இந்திய உச்ச நீதிமன்றம் தமிழக அரசு வழக்குத் தொடர்ந்தது. சுமூகப் பேச்சுவார்த்தை நடத்திக் கொள்வதற்காக 1972 மே 27 ஆம் நாள் இந்த வழக்கு தமிழக அரசால் திரும்பப் பெறப்பட்டது. இறுதியாக 1979 இல் அணை கட்டிமுடிக்கப்பட்டு, பொதுப் பயன்பாட்டிற்கு வந்தது. பொதுவாக ஜூன் முதல் செப்டம்பர் மாதம் வரை நீர்பிடிப்பு மாதங்களாகவும், அக்டோபர் முதல் மே வரை நீர் திறப்பு மாதங்களாகவும் உள்ளன. 16,000 ஏக்கர் நிலங்கள் இதன் மூலம் பாசன வசதி பெறுகின்றன.
கேள்வி: ஹேமாவதி அணை - அமைப்பு பற்றி நீங்கள் என்ன அறிந்துள்ளீர்கள்?
பதில்: இந்த அணையின் நீர்பிடிப்புப் பகுதிகளாக 2,810 சதுர கிலோமிட்டருடன் மொத்தம் 37.103 டிஎம்சி கொள்ளளவு கொண்டது. இதன் நீளம் 4,692 மீட்டரும், உயரம் 58.5 மீட்டருமாகும். 310 அடி அகலம் கொண்ட மொத்தம் ஆறு செங்குத்து மதகுக்கதவுகளைக் கொண்டது. இந்த அணையின் நீர் சஹுகார் சென்னையா கால்வாயும், சங்கரவள்ளி கால்வாய், ஸ்ரீராமதேவரா கால்வாய், ஹேமகிரி கால்வாய், அக்கிஹபல்லு, மண்டாகிரி போன்ற கால்வாய்கள் வழியாக முன்பருவக் கால சாகுபடிக்கு நீர் திறக்கப்படுகிறது